Document ID: /roh_data/filtered/fineweb-2-filterrobots_roh.jsonl.gz/33932

Suenter ina zaia emprima mesadad manava il FCB cun 1:0, grazia ad in gol da Marek Suchy en la 45avla minuta. Lura ha Basilea mussà dapli e la finala gudagnà cun 4:1, tras trais gols aifer 12 minutas da Renato Steffen, Seydou Dumbia e Michael Lang. Il gol d’onur per Lugano ha Lorenzo Rosetti sajettà.
YB senza remischun
En il segund gieu da la sonda battan ils Young Boys Losanna aut cun 7:2. L’emprim gol sajetta YB gia en la segunda minuta. E cura che Losanna vegn da sajettar ses emprim gol en la 39avla minuta, na perdan ils Bernais betg il fil e domineschan era la segunda mesadad.
Il FCB ha gia 15 puncts
En la tabella è il FCB cun il maximum da puncts a la testa, ils Young Boys sco segunds han gia in retard da 6 puncts.
RR novitads 06:00